PATVIRTINTA

Klaipėdos Gedminų progimnazijos

direktoriaus 2023 m. spalio 12 d.

įsakymu Nr. V1-61

# SOCIALINĖS-PILIETINĖS VEIKLOS ORGANIZAVIMO TVARKOS APRAŠAS

1. **BENDROSIOS NUOSTATOS**
2. Socialinės-pilietinės veiklos organizavimo tvarkos aprašas (toliau – Aprašas) parengtas vadovaujantis Švietimo, mokslo ir sporto ministerijos 2023 m. balandžio 24 d. įsakymu Nr. V-586 patvirtintu 2023–2024 ir 2024–2025 mokslo metų pagrindinio ir vidurinio ugdymo programų bendraisiais ugdymo planais.
3. Aprašas reglamentuoja socialinės-pilietinės veiklos organizavimo Klaipėdos Gedminų progimnazijoje tikslą ir uždavinius, veiklos turinį ir kryptis, atlikimo būdus, trukmę ir fiksavimą, koordinavimą bei priežiūrą.
4. Socialinė-pilietinė veikla 5–8 klasių mokiniams, kurie mokosi pagal pagrindinio ugdymo programos pirmąją dalį, yra privaloma. Ji yra sudėtinė bendrojo pagrindinio ugdymo dalis ir įtraukiama į Progimnazijos ugdymo planą. Organizuojant socialinę-pilietinę veiklą, atsižvelgiama į mokinių amžiaus tarpsnių ypatumus, siejama su Progimnazijos strateginiais tikslais, bendruomenės poreikiais, pilietiškumo ugdymu, kultūrinėmis ir savirealizacijos programomis, vykdomais projektais, tradicijomis, turimomis sąlygomis.

**II. SOCIALINĖS-PILIETINĖS VEIKLOS TIKSLAS IR UŽDAVINIAI**

1. Socialinės-pilietinės veiklos tikslas – skatinti mokinius aktyviu dalyvavimu prisidėti sprendžiant aktualias socialines problemas bendruomeniniame ir visuomeniniame gyvenime ir, reflektuojant savo patirtį, ugdytis pilietiškumo, socialinę, emocinę ir sveikos gyvensenos bei kitas kompetencijas.
2. Socialinės-pilietinės veiklos uždaviniai:
3. skatinti mokinių visapusišką asmenybės brandą ir dalyvavimu grįstą mokymąsi;
4. padėti įsisąmoninti kiekvieno mokinio atsakomybę kuriant savo asmeninę, progimnazijos bendruomenės ir platesnės visuomenės gerovę bei paskatinti ieškoti pozityvių saviraiškos būdų;
5. skatinti mokinius apgalvoti savo patirtis, ugdytis savistabos įgūdžius, gebėjimą kritiškai įsivertinti savo priimtų sprendimų pagrįstumą ir pridėtinę vertę sau patiems bei progimnazijos bendruomenei.

**III. SOCIALINĖS-PILIETINĖS VEIKLOS TURINYS**

6. Socialinė-pilietinė veikla yra mokymosi turinio dalis, atliekama laisvu nuo pamokų metu ir pasirenkama vadovaujantis šiais principais:

6.1. prasmingumo. Socialinė-pilietinė veikla prisideda prie mokinio saviraiškos, asmeninių tikslų įgyvendinimo, pasirinktos veiklos, padeda atrasti jam asmeniškai prasmingą veiklą bei skatina jį orientuotis į ne tik į rezultatą, bet ir į patį veiklos procesą, mokytis iš savo klaidų ir pasiekimų bei reflektuoti apie įvairių patirčių naudą. Mokiniai gali įsitraukti į įvairių nevyriausybinių organizacijų veiklą ir prisidėti prie jiems rūpimų problemų sprendimo, pvz., visuomenės sąmoningumo didinimo klimato kaitos klausimais, gyvūnų apsaugos, pažeidžiamų asmenų grupių teisių užtikrinimo klausimais ir pan.;

6.2. asmeninio tobulėjimo. Socialinė-pilietinė veikla pasirenkama atliepiant mokinio interesus ir pomėgius. Socialinė-pilietinė veikla nėra savitikslė, ji turi padėti mokiniams tobulėti, plėsti savo pažinimo ribas, išbandyti save atliekant naujus vaidmenis, patirti naujus kontekstus. Idealu, jei mokiniai savo stiprybes ir talentus gali pritaikyti naujame kontekste, ir tai sudaro sąlygas mokiniams įsivertinti savo stiprybes ir numatyti galimas tolesnio mokymosi trajektorijas. Skatinamas mokinių dalyvavimas ir jų pagalba organizuojant įvairias parodas, koncertus, sporto turnyrus, kitus renginius įvairiose socialinės globos institucijose, ligoninėse, telkiant bendruomenes konkrečiam tikslui siekti arba pagalbos teikimas jaunesnio amžiaus mokiniams mokantis, taip pat neformaliojo vaikų švietimo ir užimtumo veiklų organizavimas dienos centrus lankantiems vaikams, mokymosi sunkumų turintiems vaikams, migrantams, savanorystė ikimokyklinio ugdymo įstaigose, mokymas, konsultavimas, paskaitos vedimas, pranešimų skaitymas arba kitos panašios veiklos;

6.3. socialinio teisingumo. Mokinys turi suvokti, kad jis yra didesnės bendruomenės ir visuomenės narys ir kad nuo kiekvieno asmeninio indėlio priklauso visuomenės gerovė. Visuomenės gerovė užtikrinama, kai visoms asmenų grupėms sudaroma galimybė lygiavertiškai dalyvauti socialiniame gyvenime. Mokinių indėlis, net ir pats mažiausias, užtikrinant šias galimybes yra neįkainojama pagalba valstybei ir visiems žmonėms. Todėl mokiniai galėtų būti skatinami savanoriauti teikiant pagalbą savarankiškai arba per įvairias nevyriausybines organizacijas, teikiančias pagalbą stokojantiems, neįgaliems, vienišiems ir pagyvenusiems asmenims, migrantams ir kitiems mokinių artimoje aplinkoje gyvenantiems ir sunkumų patiriantiems žmonėms ir kt.;

6.4. dalyvavimo. Socialinė-pilietinė veikla turi padėti mokiniui suprasti, kad demokratinės visuomenės grįstos jų piliečių įsitraukimu ir dalyvavimu sprendžiant visuomenei aktualius klausimus ir kad kolektyvinėmis pastangomis galima pasiekti daugiau nei veikiant individualiai. Todėl mokiniai turi būti skatinami atlikti veiklas ne tik individualiai, bet ir dalyvaujant bendrose veiklose, kurių metu jie mokytųsi pažinti vieni kitus, išklausyti skirtingas nuomones, ieškoti sutarimo, argumentuoti nuomones, atlikti įvairus socialinius vaidmenis, dalintis, bendradarbiauti ir padėti vieni kitiems. Galimos įvairios mokinių grupių arba klasių iniciatyvos, siekiant spręsti vietos bendruomenei aktualius klausimus, pvz., organizuoti pilietines iniciatyvas ir / ar jose dalyvauti, taip pat dalyvauti kraštotyrinėje, ekologinėje veikloje, domėtis aplinkosaugine veikla, dalyvauti ekspedicijoje, žygyje, nagrinėti istorinius šaltinius ir kt.

7. Siūlomos socialinės-pilietinės veiklos kryptys:

|  |  |
| --- | --- |
| **Veiklos kryptys** | **Galimos veiklos** |
| 1. Pilietinė veikla | Pilietinių iniciatyvų progimnazijoje organizavimas.Dalyvavimas pilietinėse akcijose.Veikla progimnazijos mokinių savivaldoje. |
| 2. Socialinė veikla | Labdaros akcijų inicijavimas progimnazijoje ir dalyvavimas jose.Savanoriškas darbas nevyriausybinėse organizacijose.Savanoriška veikla progimnazijos pailgintos dienos grupėje, ikimokyklinio ugdymo įstaigose, kitose mokyklose, ligoninėse, globos įstaigose, gyvūnų prieglaudose ir kt.Pagalba mokymosi sunkumų turintiems mokiniams. |
| 3. Kultūrinė veikla | Dalyvavimas rengiant progimnazijos informacinius leidinius.Kūrybinė veikla spaudoje, elektroninėje erdvėje ir pan.Progimnazijos, miesto, šalies ar tarptautinių kultūrinių renginių organizavimas ir (ar) savanoriavimas juose.Parodų rengimas |
| 4. Sportinė veikla | Sportinių renginių, varžybų progimnazijoje organizavimas, teisėjavimas juose.Kita savanoriška veikla sportinių renginių metu. |
| 5. Ekologinė veikla | Gėlių ir želdinių priežiūra.Miesto teritorijų (parkų, kapinių, žaliųjų plotų, pajūrio ir kt.) tvarkymas.Dalyvavimas ekologiniuose projektuose bei akcijose. |
| 6. Darbinė veikla | Kabinetų ir kitų patalpų tvarkymas.Smulkus inventoriaus remontas.Dekoracijų ruošimas, salės apipavidalinimas.Progimnazijos teritorijos priežiūra. |
| 7. Kita veikla | Budėjimas renginių metu.Pagalba mokytojams, klasės vadovui ir kitiems progimnazijos darbuotojams.Darbas bibliotekoje.Pagalba organizuojant apklausas, tyrimus ir juos apibendrinant. |

**IV. SOCIALINĖS-PILIETINĖS VEIKLOS ĮGYVENDINIMAS**

8. Socialinei-pilietinei veiklai skirtas minimalus privalomas valandų skaičius yra numatytas Bendrųjų ugdymo planų 86, 87, 92 ir 108 punktuose. Šis laikas nėra įskaičiuojamas į mokinio mokymosi krūvį, tai laisvu nuo pamokų metu vykdoma veikla. Už socialinės-pilietinės veiklos koordinavimą atsakingas direktoriaus paskirtas socialinės pilietinės veiklos koordinatorius ir klasės vadovas.

*2024, Nr. V1-60 pakeitimas*

9. Socialinę-pilietinę veiklą mokiniai gali atlikti individualiai arba grupėmis, bendradarbiaujant su savivaldos institucijomis, visuomeninėmis ar kitomis organizacijomis, asociacijomis ir kt.

10. Mokslo metų pradžioje mokiniai supažindinami su reikalavimais atliekant socialinę-pilietinę veiklą, progimnazijos organizuojamų konsultacijų dėl socialinės-pilietinės veiklos vykdymo mokiniams grafiku ir atsiskaitymo tvarka. Klasių vadovai pateikia mokiniams socialinės-pilietinės veiklos apskaitos lapus bei supažindina su Socialinės-pilietinės veiklos turiniu.

11. Už socialinės-pilietinės veiklos organizavimą, fiksavimą ir apskaitą Progimnazijoje yra atsakingas direktoriaus paskirtas socialinės pilietinės veiklos koordinatorius, klasių vadovai ir progimnazijos darbuotojai, priklausomai nuo veiklos krypties ir turinio.

*2024, Nr. V1-60 pakeitimas*

12. Socialinė-pilietinė veikla Progimnazijoje yra suderinta su atsakingu už šią sritį asmeniu, klasių vadovais. Ji laisvai pasirenkama iš pateikiamo Socialinės-pilietinės veiklos turinio mokyklos internetinėje svetainėje ir el. dienyne. Turinio informacija nuolat atnaujinama Progimnazijos svetainėje [www.gedminai.lt](http://www.gedminai.lt).

Klasės vadovas arba mokytojas, organizavęs socialinę-pilietinę veiklą, ją fiksuoja el. dienyne, įstaiga, progimnazijos darbuotojas, neturintis prieigos prie el. dienyno, socialinę-pilietinę veiklą fiksuoja veiklos apskaitos lape (priedas Nr. 1), kuris išduodamas vieneriems mokslo metams; socialinės-pilietinės veiklos koordinatorius arba klasės vadovas šias valandas perkelia į el. dienyną. Jei socialinė pilietinė veikla buvo vykdyta už mokyklos ribų, mokinys pristato klasės vadovui raštą su atsakingo organizacijos asmens parašu ir antspaudu.

*2024, Nr. V1-60 pakeitimas*

13. Socialinės-pilietinės veiklos turinys skelbiamas mokiniams, jų tėvams (globėjams/rūpintojams) ir mokytojams progimnazijos interneto svetainėje, el. dienyne.

14. Socialinės-pilietinės veiklos įrodymus kaupia patys mokiniai.

15. Klasių vadovai teikia grįžtamąjį ryšį mokiniui ir jo tėvams (globėjams, rūpintojams) apie socialinės-pilietinės veiklos rezultatus;

16. Ugdymo laikotarpio pabaigoje klasių vadovai patikrina, kad būtų įvykdytas minimalus socialinės-pilietinės veiklos reikalavimas. Socialinės-pilietinės veiklos vertinimo rezultatas fiksuojamas įrašu įskaityta“ arba „neįskaityta“, nurodant veikloms įgyvendinti panaudotą valandų skaičių. Mokiniams, negavusiems įskaityto socialinės- pilietinės veiklos įvertinimo, skiriama papildomo laiko išsikelti naujus ar patikslinti išsikeltus tikslus ir juos pasiekti.

*2024, Nr. V1-60 pakeitimas*

17. Mokinių pareigos atliekant socialinę-pilietinę veiklą:

*2024, Nr. V1-60 pakeitimas*

17.1. atsakingai vykdyti užduotis;

*2024, Nr. V1-60 pakeitimas*

17.2. kaupti savo socialinės-pilietinės veiklos įrodymus ir pateikti juos klasės vadovui;

*2024, Nr. V1-60 pakeitimas*

17.3. atsakingai vykdyti suplanuotas užduotis;

17.4. apmąstyti savo patirtį ir prireikus koreguoti socialinės-pilietinės veiklos pobūdį, užduotis ir kt. (priedas Nr. 2);

17.5. kaupti savo socialinės-pilietinės veiklos įrodymus;

17.6. dalyvauti ugdomuosiuose pokalbiuose su klasės vadovu, pateikti socialinės-pilietinės veiklos reikiamus įrodymus ir refleksiją apie atliktas veiklas;

17.7. kilus nenumatytoms aplinkybėms, koreguoti, perplanuoti savo socialinę-pilietinę veiklą.

18. Klasės vadovas ne mažiau vieną kartą per trimestrą su mokiniais aptaria jų vykdomą socialinę-pilietinę veiklą.

19. Klasės vadovo (atsakingo už socialinės-pilietinės veiklos koordinavimą) pareigos:

19.1. paaiškinti socialinės-pilietinės veiklos prasmę, reikalavimus, pateikti gerųjų socialinės-pilietinės veiklos atlikimo pavyzdžių;

19.2. padėti mokiniams pasirinkti socialines-pilietines veiklas ir suprasti, kaip jų patirtis jas atliekant prisidės prie mokinių asmeninio augimo; pateikti rekomendacinio pobūdžio socialinių-pilietinių veiklų sąrašą; padėti mokiniams pasirengti savo socialinės-pilietinės veiklos planus;

19.3. organizuoti konsultacijas, pagal galimybes stebėti, kaip mokiniams sekasi atlikti nusimatytas užduotis. Pastebėjus, kad mokiniams kyla sunkumų, kviesti mokinius pokalbiui ir teikti reikiamą pagalbą. Jei socialinė-pilietinė veikla atliekama už Progimnazijos ribų, palaikyti ryšį su organizacijų atstovais;

19.4. teikti grįžtamąjį ryšį mokiniui ir jo tėvams (globėjams, rūpintojams) apie socialinės-pilietinės veiklos rezultatus;

19.5. ugdymo laikotarpio pabaigoje patikrinti, kad būtų įvykdytas minimalus socialinės-pilietinės veiklos reikalavimas, apibendrinti mokinių patirtis ugdomųjų pokalbių metu arba gavus jų veiklos apskaitą bei vertinti mokinio įvykdytas užduotis ir refleksiją.

**IV. BAIGIAMOSIOS NUOSTATOS**

20. Klasių vadovai mokslo metų pradžioje mokinius pasirašytinai supažindina su socialinės-pilietinės veiklos organizavimo ir vykdymo tvarka Progimnazijoje.

21. Socialinės-pilietinės veiklos priežiūrą vykdo direktoriaus pavaduotojas ugdymui.

23. Socialinės-pilietinės veiklos organizavimo tvarka esant būtinybei bendru sutarimu gali būti peržiūrima ir koreguojama.

\_\_\_\_\_\_\_\_\_\_\_\_\_\_\_\_\_\_\_\_\_

# Socialinės-pilietinės veiklos organizavimo tvarkos aprašo

# priedas Nr. 1

# KLAIPĖDOS GEDMINŲ PROGIMNAZIJA

 ........... **klasės mokinio (ės)** ................................................................................................................

**Socialinės-pilietinės veiklos apskaitos lapas**

20.......–20....... m. m.

|  |  |  |  |  |
| --- | --- | --- | --- | --- |
| ***Data*** | ***Veiklos pobūdis (kryptis), vieta*** | ***Valandų skaičius*** | ***Veiklai vadovavusio asmens vardas, pavardė***  | ***Parašas***  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**\*Socialinė – pilietinė veikla gali būti mokinio vykdoma savarankiškai ar bendradarbiaujant su asociacijomis, savivaldos institucijomis ir kt. Tokiu atveju mokinys privalo klasės vadovui pateikti atitinkamų asociacijų ar institucijų išduotas oficialias pažymas (patvirtinimus).**

Klasės vadovas …………….................................................................................

 Parašas Vardas, pavardė

#